cyanic-selkie/wikianc huggingface dataset:
Ühiskonnauuringute Instituut
2016
2016. aasta märtsis ütles Tartu Ülikooli ühiskonnateaduste instituudi juhataja Halliki Harro-Loit uue MTÜ sarnast nimevalikut kommenteerides, et neid see ei sega. Tartu Ülikooli pressinõunik Virge Tamme teatas, et ülikool toetab teadlaste aktiivset päevakajalistel teemadel sõnavõtmist, kuid samas peab tähtsaks, et nad ei läheks vastuollu hea akadeemilise tava ja uurimiseetikaga. Tartu Ülikooli sotsioloogia õppetooli juhataja Veronika Kalmuse arvates mõjutavad Ühiskonnauuringute Instituudi uuringutulemustele tuginevad pressiteated avalikku arvamust, kuna nende küsitlused pööravad tähelepanu teatud teemadele. Ühiskonnauuringute Instituut oli küsitluste läbiviimise tellinud Turu-uuringute AS-ilt, mille uuringujuhi Juhan Kiviräha hinnangul Ühiskonnauuringute Instituut küll „ajab teatud rida ja nende positsioonid mingites küsimustes on endal olemas, aga põhimõtteliselt need pealkirjad väljendavad uuringus selgunud fakte." Art Johansoni sõnul pole nende eesmärk avalikku arvamust mõjutada ja uuringutulemuste avaldamine seda tema arvates ei teegi. Nende sihiks nimetas ta pigem ühiskonnas juba levinud väärtushinnangute kirjeldamist.
Kei Nishikori
pisi|Kei Nishikori 2013. aasta Wimbledoni tenniseturniiril Kei Nishikori (jaapani keeles 錦織 圭 Nishikori Kei; sündinud 29. detsembril 1989 Matsues) on Jaapani tennisist.
Ühiskonnauuringute Instituut
2017
30. märtsil 2017 tegid Eesti Sotsioloogide Liit, Sotsioloogia Üliõpilaste Liit Eestimaal, Tartu Ülikooli ühiskonnateaduste instituut ja Tallinna Ülikooli ühiskonnateaduste instituut ühisavalduse, kus teatati, et mitme avalikkuses esitletud väidetavalt sotsioloogilise uuringu tegijate eesmärkides ja/või kompetentsuses on põhjust kahelda ning kutsuti üles ajakirjandust ja teisi avaliku kommunikatsiooni institutsioone mitte tiražeerima selliste uuringute andmeid ja nende alusel tehtud järeldusi. Murettekitavaks peeti asjaolu, et Ühiskonnauuringute Instituut kasutab enese legitimeerimiseks akadeemilisi sümboleid, ja rõhutati, et sel asutusel puudub seos Tallinna Ülikooli ja Tartu Ülikooli ühiskonnateaduste instituutidega.
Kei Nishikori
Esimest korda jõudis ta ATP põhiturniirile 2007. aastal Los Angeles Openil, mil oli 17-aastane. 2008. aastal valiti ta ATP aasta uustulnukaks.
Nishikori on üksikmängus võitnud kümme turniiri. 2014. aasta USA lahtistel meistrivõistlustel jõudis ta üksikmängus finaali, kus kaotas kahes setis horvaat Marin Čilićile.
2015. aasta detsembri seisuga on ta ATP edetabelis kaheksandal kohal. Tema parimaks kohaks on neljas, millel ta paiknes 2015. aasta märtsis. Ta on ainus Jaapani tennisist, kes on jõudnud ATP edetabelis esikümnesse. Samuti on ta esimene Aasia meestennisist, kes on jõudnud suure slämmi turniiril üksikmängus finaali ja ATP finaalturniirile.
Ühiskonnauuringute Instituut
2017
Oma vastulauses teatas Ühiskonnauuringute Instituut, et nende tellitud küsitlused on olnud avaliku ja korrektse metodoloogiaga ning küsimused läbinud uuringufirma (Turu-uuringute AS-i) sotsioloogilise ekspertiisi. Ühiskonnauuringute Instituut nimetas taunimisväärseks üleskutset mitte levitada uuringute andmeid. Turu-uuringute AS-i uuringujuhi Juhan Kiviräha sõnul läbivad kõik küsimused uuringufirma eelkontrolli, kus vaadatakse, et need ei oleks mingil moel kallutatud ja oleksid vastajatele üheselt mõistetavad. Samas ütles ta, et "küsitlusfirma ei saa vastutada selle eest, kas ja kuidas võimaldavad küsitlustulemused kontrollida püstitatud hüpoteese ja saavutada uuringu üldiseid eesmärke."
Juhan Kivirähk tõi eraldi intervjuus ka välja asjaolu, et osade sotsioloogide poolt kritiseeritud ja Ühiskonnauuringute Instituuti tauniva ühisavalduse ajendanud küsitlusplokk, mis puudutas ka samasooliste vahelisi seksuaalsuhteid ja suhtumist paljudesse erinevatesse küsimustesse, nagu abort, prostitutsioon, eutanaasia, enesetapp, on pärit maailma väärtusuuringust (World Values Survey), mille autoriks ja edendajaks oli USA politoloogiateaduse suurkuju Ronald F. Inglehart (1934-2021). Kivirähk mainis viitega küsimuse pärinemisele maailma vastava temaatika ühelt juhtivalt teadlaselt, et kui "kritiseeritakse, et küsimuste koostamisel tuleks konsulteerida ekspertidega", siis ta ei tea, "kes veel pädevam ekspert kui Ronald Inglehart võiks olla".
Tartu Ülikooli sotsioloogia doktorantide Eveliis Padari ja Häli Tarumi arvates on Ühiskonnauuringute Instituut "kaaperdanud" akadeemilised sümbolid ja nimetuse ning esitleb end semantiliselt uurimisasutusena, ehkki tegelikult ta seda pole. Nad pidasid küsitavaks, "kas ebamäärase rahastuse, motiivide ja huvidega organisatsiooni olukorrahinnangud ikka saavad olla sõltumatud". Padar ja Tarum olid seisukohal, et "uuring nõuab selgelt sõnastatud uurimisprobleemi, eesmärki, andmete analüüsi ja tulemuste seni teadaolevas akadeemilises teadmises tõlgendamist", kuid "Ühiskonnauuringute Instituudi „uuringud” kujutavad endast üksikuid kallutatult formuleeritud küsimusi, mille tulemusi „tõlgendatakse” avalikkusele pressiteate vormis." Nad näevad seda infooperatsioonina, kus osutatakse uuringutele ja sõltumatusele, aga samas konstrueeritakse oma reaalsust ja manipuleeritakse avaliku arvamusega.
Eesti Sotsioloogide Liidu juhatuse liikme Mai Beilmanni hinnangul on Ühiskonnauuringute Instituut korduvalt eksinud reeglite vastu, millest professionaalsed sotsiaalteadlased küsimustiku koostamisel lähtuvad: küsimustik ei tohi sisaldada näiteks liiga pikki ja keerulisi küsimusi, kallutatud küsimusi või selliseid küsimusi, mis sisaldavad kahte või enamat küsimust.
2019
Filosoof Margus Ott pidas oma kirjutises Ühiskonnauuringute Instituuti paremkonservatiivseks mõjutusrühmaks ja kirjeldas selle uuringut ÜRO ränderaamistiku meeleavaldustel toimunud intsidentide kohta kui näidet "teaduspesust" ehk mitte- või ebateadusliku tegevuse üldsusele teadusena esitamisest. Selline teaduspesu algab Margus Otti meelest organisatsiooni nimest, kuna Ühiskonnauuringute Instituut pole instituut ega tegele sotsioloogilise uurimistegevusega, samuti puuduvad ühingus sotsioloogiaalase väljaõppega inimesed. Meeleavalduse intsidentide kohta tehtud küsitlust ei saavat oluliste sisuliste ja metoodikavigade tõttu pidada korrektseks sotsioloogiliseks küsitluseks ja ammugi mitte uuringuks. Turu-Uuringute AS-ilt küsitluse läbiviimist ostes muutvat Ühiskonnauuringute Instituut nõnda oma tegevuse prestiižsemaks, et siis lõpuks tulemused ajakirjandusele esitada. Margus Ott arvas kokkuvõtvalt, et "küsitlust ei tehta selleks, et midagi teada saada, vaid vastupidi, selleks et tekitada mingit sorti teadmisi ja hoiakuid."
Postimehe ajakirjanikud Sander Punamäe, Anna Põld ja Liis Velsker on tähelepanu juhtinud asjaolule, et Ühiskonnauuringute Instituudi üks rahastaja, Parvel Pruunsild, on ka Isamaa erakonna suurfinantseerija, ning et Isamaa poliitikud torkavad silma järjepideva ja sagedase Ühiskonnauuringute Instituudi uuringutele viitamisega ning nende kiitmisega. Ajakirjanike meelest tekitab küsimusi, et "kuigi mõttekoda on uurinud erinevate erakondade valimislubadusi ja toetusnumbreid, siis eraldi on võetud luubi alla konservatiivsete erakondade põhiteemad: abielu, rändepakt, pensionireform (Isamaa põhilubadus), Rail Baltic, samasooliste õigused." Ajakirjanikud tõid välja ka Tartu Ülikoolis 2018. aastal kaitstud bakalaureusetöö, mille analüüsist selgus, et sotsioloogilise küsitlusuuringu koostamise soovitustele vastas vaid 22 protsenti Ühiskonnauuringute Instituudi uuringutest. Kantar Emori uuringujuht Aivar Voog ütles oma kommentaaris, et rahaline sõltuvus ühe erakonna suurtoetajast ei mõju Ühiskonnauuringute Instituudi sõltumatuse kuvandile hästi ja nende probleem sõltumatusega tuleneb teemade valikust, mis olevat üldjuhul omanike ja juhtidega kooskõlastatud. Ühiskonnauuringute Instituudi liikme Peeter Espaki sõnul seotus Isamaa suurtoetajaga nende sõltumatust ei mõjuta ja nad pole teinud eraldi koostööd Isamaa ega ühegi teise erakonnaga. Tema hinnangul Isamaa suurannetajalt toetuste vastuvõtmine organisatsiooni usaldusväärsust kahtluse alla ei sea ning Ühiskonnauuringute Instituudile viitavad ka teised erakonnad ja poliitikud.
Kohtu
Kohtu oli küla Valgamaal. Küla jääb tänapäeval Mägiste küla alale. Küla kaotati 1977, mil see liideti Mägiste külaga.
Külast on teateid alates 1970.
Tallinna Püha Vaimu kiriku kell
pisi|Kiriku kell (2011) pisi|Kell portaali kohal (2011) Tallinna Püha Vaimu kiriku kell on Tallinna Püha Vaimu kiriku portaali kohal asuv kell. Kell (täpsemalt kellaraamistus) pärineb 1684. aastast ja selle valmistas Christian Ackermann. Kellamehhanism valmis 1901. aastal.
Paelaid
Paelaid on Saare maakonda Saaremaa valda Saareküla küla alale jääv 4,65 hektari suurune saar (laid). Laiu rannajoone pikkus on 1,25 kilomeetrit.
Jan Olbrycht
pisi|Jan Olbrycht, 2015 Jan Marian Olbrycht (sündinud 21. septembril 1952 Rybnikus Poolas) on Poola kristlik-demokraatlik poliitik, Euroopa Parlamendi liige Sileesia vojevoodkonnast erakonna Kodanikuplatvorm (Platforma Obywatelska) esindajana. Europarlamendis on Olbrycht Euroopa Rahvapartei fraktsiooni liige ja regionaalarengu komitee aseesimees.
Paelaid
Saare koordinaadid on. Laid asub 3 kilomeetrit Saareküla rannikust kagus ja on kaetud rohttaimestikuga.
Jan Olbrycht
Olbrycht on asendusliige ka transpordi- ja turismikomitees ning Euroopa Liidu – Bulgaaria parlamendi ühiskomitee delegatsiooni asendusliige.
Paelaid
Paelaid kuulub Kahtla-Kübassaare hoiuala koosseisu ja on looduskaitse all.
Stepipistrik
pisi|Stepipistrik Stepipistrik (Falco cherrug) on pistriklaste sugukonda kuuluv lind.
Jan Olbrycht
Aastail 1999–2002 oli Olbrycht esimene Sileesia vojevoodkonna marssal.
Stepipistrik
Eestis on ta eksikülaline.
Jan Olbrycht
Olbrycht on katoliiklane, erakonna Kodanikuplatvorm liige 2004. aastast. 2002–2004 kuulus ta Ühiskondlikku Liikumisse ning 1997–2001 Solidaarsuse valimisliitu.
Stepipistrik
Stepipistrik on Mongoolia rahvuslind.
Endorfiinid
Endorfiinid (inglise keeles endorphines) on paljude loomade närvisüsteemis neuronite sünteesitud ja vabastatavad looduslikud (endogeensed) (opioid)neuropeptiidid, mis seonduvad opioidiretseptoritega, ja arvatakse, et harilikult need pärsivad (vaigistavad) orgaanilise valu edastamist närvikiududes.
Endorfiinid osalevad sellistes normaalsetes füsioloogilistes protsessides nagu toitumine, joomine, paaritumine, vererõhu ja kehatemperatuuri regulatsioon ning emalik hoolivus; lisaks ka sellistes mentaalsetes protsessides nagu õppimine.
Selgroogsete opioidpeptiidiga sarnaseid molekule on tuvastatud ka putukatel.
Endorfiinid on ka molekulide klass, kuhu kuuluvad alfaendorfiin, beetaendorfiin, gammaendorfiin, alfaneoendorfiin ja beetaneoendorfiin.
Looduslikke endorfiine sünteesitakse kesknärvisüsteemis pea- (ajuripatsi näärmehüpofüüs) ja seljaajus ning sisemises närvisüsteemis jm ning vabastatakse kas vastusena neurotransmitteritele (pärssivad mediaatorained) või inhibeeritakse nende vabastamist (näiteks katehhoolamiinid).
Looduslikke endorfiine sünteesitakse prohormoonidest: ajuripatsis sünteesitakse proopiomelanokortiin -> beetalipotropiin -> beetaendorfiin. Endorfiini molekulid vabastatakse aksoni jätkete kaudu kiirelt signaali vastuvõtvasse neuronisse ja seondudes sellel vastavate retseptoritega kustub sageli esile spetsiifilise inhibitsiooni.
Lisaks sellele stimuleerivad endorfiinid selliste hormoonide eritumist nagu kasvuhormoon, prolaktiin, adrenikortiktropiin ja antidiureetiline hormoon, inhibeerivad luteiniseeriva hormooni, folliikuleid stimuleeriva hormooni ja türeotropiini eritumist.
Uuemad endorfiinide uuringute tulemused on näidanud, et nende metabolism on üsna suure tähtsusega ka lümfoid(-immuun)süsteemi regulatsioonil ja suhtlemisel teiste elundisüsteemidega. Endorfiinid evivad ringluses (ka vastavate ensüümide toimel) immunomoduleerivat toimet – immunosupressiooni. Ka lümfotsüüdid võivad endorfiine sünteesida, tõenäoliselt ka T-rakud, (CD4+ ja CD8+ T-rakud metaboliseerivad).
Beetaendorfiinid
Kesknärvisüsteemis seonduvad beetaendorfiinid vastavate opioidretseptoritega (müüretseptorid) ja valu vaigistamise toime arvatakse saabuvat GABA vabastamise inhibeerimise ja dopamiini sünteesimise määra suurendamisega.
Perifeerses närvisüsteemis seonduvad beetaendorfiinid opioidretseptoritega ja vaigistavad valu (analgeesia).
Beetaendorfiine seostatakse autoimmuunhaiguste patogeneesiga, oletatakse, et immunosupressioon tuleneb immuuntekkeliste (seoseliste) põletikuliste haiguslike seisundite korral tsütokiinide suurenenud sünteesis ja eritamises, mis stimuleerib ka beetaendorfiinide teket nii näärmehüpofüüsi kui ka lümfotsüütide poolt, ja see omakorda inhibeerib T-abistajarakkude talitlust ja võimalik, et reguleerib ka antikehade tootmist.
Sõltuvus
Looduslikud endorfiinid normaalse seedetegevuse ja füüsilise koormuse ning sportimise käigus teadaolevalt sõltuvust ei tekita. Kuid liigsöömine ja liigtreenimine, liigne alkoholoosete jookide ja endorfiine moodustuvate toitainete (rasvad, suhkur, täisteratooted, teraviljade baasil õlu ja viin jm) ja muude ainete regulaarne liigtarvitamine võib osadel inimestel sõltuvushäireid esile kutsuda.
Looduslikud oopiumi alkaloidid
Opiaadid, mida kasutatakse meditsiinilistel kaalutustel analgeetikumidena (nagu dihüdrokodeiini, fentanüüli, morfiini jts sisaldavad ravimid), inhibeerivad looduslike endorfiinide sünteesi ja jäljendavad looduslike endorfiinide toimet. Nende pikemajaline näidustatud kasutamine ja/või kuritarvitamine ning selle tagajärjel tekkinud sõltuvus ja/või tolerantsuse suurenemine on raskesti ravitavad (eriti morfiinisõltuvus). Kuid pahaloomulise haiguse terminaalstaadiumis ei peeta harilikult sõltuvuse teket "halvaks käitumiseks" (ei peeta oluliseks).
Ajaloolist
1975. aastal eraldasid John Hughes ja Hans W. Kosterlitz Aberdeeni Ülikoolist (ingl University of Aberdeen) ajust kaks looduslikku peptiidi ja nimetasid need enkefaliinideks, endorfiini molekul eraldati aga ajuripatsist.
Karl (eesnimi)
Karl on mehenimi.
2018. aasta seisuga oli see Eestis populaarsuselt 62. mehenimi. 1. jaanuari 2018 seisuga oli Eestis eesnimi Karl 2466 mehel.
2023. aasta seisuga oli see Eestis populaarsuselt 55. mehenimi. 1. jaanuari 2023 seisuga oli Eestis eesnimi Karl 2595 mehel.
Albu mõisa sild
thumb|Albu mõisa sild 2015. aastal Albu mõisa sild on Järva maakonnas Järva vallas Albu külas Albu mõisa pargis olev paekivisild. Silla alt voolab läbi Ambla jõgi.
Sild on ehitatud 19. sajandi II poolel.
Varinurme linnaosa
Varinurme on linnaosa Kiviõli lääneosas.
Varinurme ehitati välja 1930. aastatel töölisasulana. Hoonestus domineerivad 1–2-korruselised elamud.
Varinurmes asub Kiviõli Põlevkivikeemiatehas, samuti Eesti kõrgeim tuhamägi (suhteline kõrgus 115 m).
Charles Adkins
Charles Adkins (ka Chuck Adkins; 27. aprill 1932 Gary, Lake'i maakond, Indiana osariik – 8. juuli 1993 Gary, Lake'i maakond, Indiana osariik) oli USA poksija.
Adkins võitis I kergekeskkaalus (kuni 63,5 kg) 1952. aasta Helsingi olümpiamängude poksivõistlustel kuldmedali ja tuli olümpiavõitjaks.
Elukutselisena
Adkins poksis augustist 1953 kuni jaanuarini 1958 elukutselisena. Ta osales kokku 22 kohtumisel ning võitis neist 17 (neist 8 nokaudiga) ja kaotas 5 (neist 4 nokaudiga) kohtumist.
Maksim Mamutov
Maksim Mamutov (Макси́м Maмутoв; sündinud 4. jaanuaril 1989) on vene päritolu Eesti jalgpallur, väravavaht.
Ta mängis aastatel 2005–2012 Eesti meistrivõistlustel jalgpallis osaleva klubi FC Ajax Lasnamäe koosseisus nii Meistriliigas kui ka Esiliigas. Seejärel on võistelnud aastatel 2013–2016 Kiviõli FC Irbis (endine Kiviõli Tamme Auto), Jõhvi FC Lokomotiv jt klubide võistkondades.
Kristali keelpillide töökoda
Kristali keelpillide töökoda oli August Kristali rajatud ettevõte, mis tootis keelpille.
Ajalugu
Kristal avas 1889. aastal oma kodutalus keelpillide töötoa. Aastal 1899 tõi ta selle Tallinna, kus see asus praegusel Sakala tänaval (hoone on lammutatud). 1911. aasta Brüsseli maailmanäitusel said Kristali pillid auhinna.
1913. aastal soetati töökotta Saksamaalt esimesed tootmismasinad. Aastal 1914 töötas töökojas 10 inimest. Pärast Augusti surma 1925. aastal jätkas töökoda tegutsemist tema poja Harald Kristali ning abikaasa Anna-Maria Kristali juhtimisel. Anna-Maria Kristali initsatiivil asuti tootma ka mandoliine, kitarre ja plokkflööte.
Aastal 1947 oli töökoda renditud Tallinna Riiklikule Konservatooriumile. Praegu on töökoda korraldatud ümber Eesti Muusikaakadeemia pillitöökojaks.
Vikipeedia blokeerimine Türgis
pisi|Türgi Vikipeedia logo blokeerimisest alates pisi|Pärast blokeerimist vähenes Vikipeedia külastuste arv Türgis 80% Vikipeedia blokeerimine Türgis toimus 29. aprillil 2017, kui Türgi valitsus tõkestas ligipääsu Vikipeediale kõikides keeltes ning kestis kuni 15. jaanuarini 2020.
Türgi valitsus blokeeris ligipääsu Vikipeediale pärast seda, kui Vikipeedia keeldus kustutamast ning muutmast artikleid, mis seostasid Türgi valitsust terroriorganisatsioonide toetamisega.
26. detsembril 2019 otsustas Türgi konstitutsioonikohus, et Vikipeedia blokeerimine rikub inimõigusi ning käskis blokeeringu eemaldada.
Christian Ludwig II (Mecklenburg)
Christian Ludwig II (15. mai 1683 – 30. mai 1756) oli Mecklenburg-Schwerini hertsog aastatel 1747–1756.
Ta oli Friedrich zu Mecklenburgi ja selle naise Christine Wilhelmine poeg.
1714. aastal abiellus ta Gustave Carolinega ja nad said järgmised lapsed:
Kirmi
Kirmi oli küla Valgamaal, ajalooliselt Uderna mõisa alal. Küla jääb tänapäeval Pastaku küla alale. Kihelkondlikult kuulus küla Rõngu kihelkonda. Küla kaotati 1977, mil see liideti Pastaku külaga.
Christian Ludwig II (Mecklenburg)
left|thumb|Mecklenburg-Schwerini vapp
Kirmi
1839 on esimest korda mainitud nime Kirmi.
Carnival Spirit
Carnival Spirit on esimene Spirit-klassi ja ettevõttele Carnival Corporation & plc kuuluv ristluslaev.
Ristluslaeva sõsarlaevad on Carnival Legend, Carnival Miracle, Carnival Pride ning teistsuguse korstnaga Costa Atlantica ja Costa Mediterranea.
Carnival Spirit on ehitatud Kvaerner Masa-Yards AB laevatehases Helsingis. Ta on 293,52 m pikk ja 32,31 m kõrge. Tema süvis on 7,77 m. Laeva kogumahutavus on 85 900. Laeval on 12 tekki.
Laeva peamasina moodustavad 6 Wärtsilä diiselmasinat 9L46D, millest igaühe võimsus on 62,37 MW. Nende koguvõimsus on seega 374,22 MW. Laeva sõuseadme moodustavad 2 ABB põtkurit, millest kummagi võimsus on 17,6 MW ja koguvõimsus seega 35,2 MW. Laev suudab arendada kiirust 22 sõlme.
Laev võib peale võtta 2680 reisijat. 80% kajutitest on vaatega merele ja neist omakorda 80% on rõduga. Laevaperes on 961 liiget.
Leping laeva valmistamiseks sõlmiti 24. veebruaril 1998. Kiil pandi laevale 16. novembril 1999. Laev lasti vette 17. juulil 2000. Esimesed käigukatsetused toimusid 2001. aasta jaanuaris. 11. aprillil 2001 anti laev tellijale üle ja ta lahkus Helsingist. USA-sse Miamisse saabus ta 24. aprillil.
Suvekuudel, mai keskpaigast septembri lõpuni seilab Carnival Spirit Alaskas. Reisid algavad Victorias, mis asub Vancouveri saarel, ning laev külastab Juneaud, Skagwayd ja Ketchikani ning sõidab läbi Lynni kanali. Minevikus on laev peatunud ka Sitkal ja sõitnud isegi märksa kaugemal kirdes olevasse Prints Williami lahte, samuti on reisid alanud suurematest linnadest, nimelt Kanadast Vancouverist või USA-st Seattle'ist.
Kevadel ja sügisel külastab Carnival Spirit Hawaiil mitut sadamat, sealhulgas üsna väikeseid. Mõnikord jääb laev Hawaiile rohkem kui kuuks, aga mõnikord on see üksnes vahepeatuseks teel Alaskalt Mehhikosse.
Pärast seda, kui Carnival Spirit lõpetab oma 2012. aasta Alaska-hooaja, sõidab ta sealt Austraaliasse ja jääb sinna alaliselt. Sellest saab esimene kord, kui Carnival Cruises saadab laeva alaliselt väljapoole Põhja-Ameerikat.
Jaanus Reha
Jaanus Reha (sündinud 6. novembril 1959 Tallinn) on eesti orienteeruja.
Haridus
Lõpetas 1978. aastal Tallinna 8. Keskkooli.
Töö
1980. aastatel töötas Tallinna Ehitusteenindusvalitsuse kivilihvijana. 2009. aastast on ta Kiviraidur OÜ juhatuse liige ja osanik, 2011. aastast Sika Talu OÜ juhatuse liige.
Sporditulemused
Harrastab orienteerumisjooksu 1990. aastast ja rogaini 2001. aastast. Orienteerumisjooksu Eesti meistrivõistlustel võitis 1990. aastal öisel tavarajal pronksmedali. 2014. aastal tuli ta klassis M55 Eesti Orienteerumisliidu edetabelis esikohale. Joonistanud orienteerumiskaarte ja olnud paljude orienteerumisvõistluste rajameister.
2005. aastal võitis Nõval toimunud rogaini Euroopa meistrivõistlustel meeskondade arvestuses koos Margus Klementsoviga kuldmedali.
Noorte Meeste Kristlik Ühing (rahvusvaheline organisatsioon)
Noorte Meeste Kristlik Ühing Eestis
Aastal 1994 Noorte Meeste Kristlik Ühing ja Noorte Naiste Kristlik Ühing ühinesid ja moodustati: Noorte Naiste ja Noorte Meeste Kristlik Ühing.
Szczawnica
Szczawnica on linn Poolas Väike-Poola vojevoodkonnas Nowy Targi maakonnas, Szczawnica valla halduskeskus.
Linn asub Sądecki Beskiidide eelmäestikus, Slovakkia piiri ääres.
Karl Robert Saluri
Karl Robert Saluri (sündinud 6. augustil 1993 Kuimetsas Raplamaal) on eesti kergejõustiklane (kümnevõistleja) ja treener.
Szczawnica
Szczawnica on kuurortlinn, seal asuvad mineraalvee allikad.
Karl Robert Saluri
Haridus
Ta on lõpetanud 2013. aastal Audentese Spordigümnaasiumi ning 2018. aastal toiduturunduse erialal ja 2019. aastal põllumajandusäri magistrina Georgia ülikooli Ameerika Ühendriikides.
Szczawnica
Ürikutes on Szczawnicat esimest korda mainitud 1413. aastal. Szczawnica hakkas kuurordiks kujunema alates 19. sajandi keskpaigast. Linnaõigused sai Szczawnica 1962. aastal.
Karl Robert Saluri
Treenerid
2005. aastast treenis Saluri Kose Spordikoolis Ando Algre käe all, aastatel 2011–2013 Audentese Spordigümnaasiumis Tõnu Kaukise ja 2014–2020 USA-s Georgia Ülikoolis Petros Kyprianou juhendamisel.
Saavutused
2011. aasta juunioride Euroopa meistrivõistlustel kergejõustikus sai ta 8. koha 7453 punktiga (tollane isiklik rekord ).
Aprillis 2016 püstitas ta isikliku rekordi punktisummaga 8108, täites napilt olümpianormi. 2016. aasta suveolümpiamängudel saavutas ta 23. koha 7223 punktiga.
Augustis 2017 sai ta 2017. aasta kergejõustiku MM-il 8025 punktiga 13. koha (üksikalad 10,55 - 7.49 - 13.98 - 1.84 - 47.76 - 15,36 - 40.43, 5.00 - 57.12 - 4.31,31), mis on tema isiklikust rekordist 83 punkti vähem.
2018. aasta Euroopa meistrivõistlused kergejõustikus katkestas pärast kettaheite ebaõnnestumist.
Märtsis 2019 osales kergejõustiku Euroopa sisemeistrivõistlustel, kus ta samuti katkestas. Esimesel alal, 60 meetri jooksus, püstitas uueks sise-EMi rekordiks 6.75.
Aastatel 2013–2019 kuulus Eesti kergejõustikukoondisse.
Mais 2020 teatas tippsportlaskarjääri lõpetamisest.
2022. aasta veebruaris oli Eesti meistrivõistlustel esmakordselt kavas 4x400 meetri segateatejooks. Kartl Robert Saluri tuli Tartu spordiseltsi Kalev võistkonna koosseisus Eesti sisemeistriks (võistkond püstitas Eesti rekordi ajaga 3.30,57).
Joe Worrall
pisi|Joe Worrall 2016. aastal [[Nottingham Foresti särgis]] Joseph Adrian Worrall (sündinud 10. jaanuaril 1997 Hucknallis) on Inglismaa jalgpallur, kes mängib keskkaitsjana Inglismaa Premier League'i klubis Nottingham Forest.
One Liberty Plaza
One Liberty Plaza on modernne New Yorgis Broadway ääres asuv pilvelõhkuja. Kõrghoone on 226 meetrit kõrge ja sellel on 54 korrust.
Gilfert
Gilfert on mäetipp Tuxi Alpides. See on Rastkogeli massiivi kõige põhjapoolsem ulatus ja seetõttu on seda näha peaaegu igast kohast Alam-Inntalis.
One Liberty Plaza
Ehitis valmis 1973. aastal.
Karl Robert Saluri
Blogi Kuimetsa Kuld
Karl Robert Saluri ema Iiris Saluri on alates 2010. aastast kajastanud poja sportlaskarjääri blogis Kuimetsa Kuld.
Joe Worrall
Nottingham Foresti akadeemiaga liitus ta 2011. aastal. Hooaja 2015/16 teises pooles oli ta laenul Inglismaa tugevuselt neljanda liiga klubis Dagenham & Redbridge. Nottingham Foresti põhimeeskonnas debüteeris Worrall 2016. aasta oktoobris. Hooajal 2018/19 oli ta laenul Šotimaa kõrgliigaklubis Rangers. Hooajal 2019/20 kujunes Worrall peatreener Sabri Lamouchi käe all Nottingham Foresti võtmemängijaks, kuuludes algkoosseisu kõigis 46 Inglismaa esiliiga mängus. 2020. aasta veebruaris pikendas ta klubiga lepingut nelja aasta võrra.
Karl Robert Saluri
Treenerikarjäär
2021. aastast töötab Karl Robert Saluri kergejõustikutreenerina, 2021. aasta teisest poolest on üks tema juhendatavaid Karel Tilga.
Gilfert
Rajad
Gilferti tipp on kergesti ronitav Innerstist Weerbergi lähedal (Inntali lõunakülg) Nonsalmi (1785 m) kaudu. Marsruudi Innerstist Nonsalmi saab ronida suuskadel või räätsadel talvel ja kevadel, kuna marsruut on suhteliselt laviiniohutu. Teine marsruut kulgeb tippu Pillist või Schwazist peaaegu paralleelselt esimesega.
Joe Worrall
Hooajal 2020/21 valiti Worrall Nottingham Foresti hooaja parimaks mängijaks. Hooajal 2021/22 oli Worrall regulaarselt Nottingham Foresti kapten, kuna senine kapten Lewis Grabban ei saanud vigastuse tõttu mängida. Ta aitas Nottingham Forestil sel hooajal kindlustada pääs Inglismaa kõrgliigasse ning hooaja lõpus valiti ta koos meeskonnakaaslaste Ryan Yatesi ja Djed Spence'iga Inglismaa esiliiga hooaja sümboolsesse koosseisu. 2022. aasta augustis määrati Worrall algavaks hooajaks Nottingham Foresti kapteniks.
Gilfert
Suusapiirkond versus looduskaitseala
Aastaid on peetud arutelusid selle üle, kas arendada Gilfert suusapiirkonnaks või määrata see looduskaitsealaks. Ühelt poolt on juba pikka aega ette nähtud Gilfert-Rastkogeli kaitseala (Ruhegebiet) loomist. Teiselt poolt on Weeri ümbruse Inntali vallad püüdnud pakkuda juurdepääsu Hochfügen-Hochzillertali suusapiirkonnale, mille rajatised ulatuksid seljandikule. Regionaalplaneerimise poliitika otsus Kesk-Alpide tuleviku kohta Hintertuxi ümbruses on ootel.
Karl Robert Saluri
Isiklikku
Ema Iiris Saluri, isa Priidik Saluri, Robertil on kaks õde ja vend. Robert Saluri abiellus 25. augustil 2018 sportvõimleja Morgan Reynoldsiga.
Joe Worrall
2017. aastal mängis Worrall Inglismaa kuni 20-aastaste ja kuni 21-aastaste koondistes.
Vastsemõisa järv
Vastsemõisa järv (ka Sangaste Vastsemõisa järv, Sangaste veskijärv, Sangaste paisjärv) on järv Valga maakonnas Otepää vallas Sangaste alevikus, Lauküla ja Tiidu külas.
Veekogu pindala on 9,5 ha. Veekogu kaldajoone pikkus on 2601 m.
Markus (eesnimi)
Markus on mehenimi.
Villtulikas
Villtulikas (Ranunculus lanuginosus) on tulikaliste sugukonda tulika perekonda kuuluv mitmeaastane rohttaim.
Levila ja kasvukoht
Kasvab Kirde-Eesti varjukates leht- ja segametsades.
Kirjeldus
sõrmhõlmised, kolme laia hõlmaga, üldkujult ümarad, südaja alusega. Varred pikkade valkjate harali karvadega, lehe alumine pind siidkarvane. Õied kollased, 3 cm läbimõõdus, õiepõhi paljas. Õitseb mais, juunis. Vili pika kõverdunud nokaga. Kõrgus 20-80 cm.
Kaitsestaatus
Ta on Eestis arvatud I kaitsekategooriasse (2012).
Eestis on ta haruldane.
Koive
Koive oli küla Valgamaal, ajalooliselt Patküla mõisa alal. Küla jääb tänapäeval Patküla küla alale. Kihelkondlikult kuulus küla Helme kihelkonda. Küla kaotati 1977, mil see liideti Patküla külaga.
Gísli Guðjónsson
Gísli Hannes Guðjónsson (sündinud 26. oktoobril 1947) on islandlasest kohtupsühholoog. 2014. aasta seisuga töötab ta Reykjavíki Ülikoolis psühholoogia uurija-professorina.
Ta on sugereeritavuse ja valetunnistuste uurimise alal rahvusvaheliselt tunnustatud autoriteet ning tema kui eksperdi antud tunnistused on olnud aluseks mitmete kohtuotsuste muutmisele. Mõõtmaks, kui vastuvõtlik on keegi ülekuulamise ajal aset leidvale sundimisele, lõi ta Gudjonssoni sugereeritavuse skaala.
Haridus
Bakalaureusekraadi sai Guðjónsson 1975. aastal Inglismaal asuvast Bruneli Ülikoolist sotsioloogia erialal. Eksamineerimisel üles näidatud soorituse eest sai ta ka diplomi First Class Honours.
Kaks aastat hiljem, aastal 1977, sai ta kliinilise psühholoogia alal magistrikraadi Surrey Ülikoolist. 1981. aastal sai ta samast ülikoolist ka doktorikraadi: õpingud läbis ta osalise koormusega kolme aasta jooksul, töötades ise samal ajal täiskohaga kliinilise psühholoogina.
Karjäär
Aastatel 1977–1979 töötas Guðjónsson kahes Suurbritannia piirkondlikus haiglas kliinilise psühholoogina (West Park ja Epsom).
Vahemikus 1980–2011 töötas ta Londonis King's College'i ülikooli psühhiaatriainstituudis. Aastani 1986 oli ta sealse instituudi psühholoogiaõppejõud ja aastatel 1987–1993 vanemõppejõud. Aastatel 1993–1999 pidas ta ka kohtupsühholoogia loenguid. Hiljem sai temast sama ülikooli kohtupsühholoogia emeriitprofessor.
1982. aastal töötas ta koos James MacKeithiga välja termini "mälu usaldamatuse sündroom", millega kirjeldatakse isikuid, kes ei usalda enda mälestusi ning kes on mälestuste täpsuse kindlakstegemisel motiveeritud toetuma välistele (mitte enda) allikatele.
Omistamise kolm mõõdet
Guðjónsson on põhjalikult uurinud seaduserikkujate poolt oma kriminaalkuritegudele ja nende tüüpidele tehtavaid omistamisi. Üks olulisemaid sellealaseid Guðjónssoni kolme mõõtme teoorial põhinevaid uurimusi viidi läbi 1992. aastal (Gisli Guðjónsson ja Ian Bownes), mil kuritöö tüübi ja selle toime panija süü omistamise mõõtmiseks kasutati 42 punktist koosnevat Guðjónssoni süü omistamise küsimustikku (Gisli Guðjónsson ja Krishna Singh, 1989).
Uurimuse katseisikud olid Põhja-Iirimaal karistust kandvad vangid, kes olid jaotatud kolme gruppi:
Tabel keskmiste tulemustega:
Guðjónsson ja Bownes eeldasid, et kõige suuremat kahetsust näitavad üles seksuaalkurjategijad ning kõige väiksemat kahetsust varavastaseid kuritegusid toime pannud kurjategijad. Nagu ülalolevast tabelist näha, kinnitasid uurimuse tulemused nende oletusi.
Seda valimit võrreldi sarnase valimiga inglastest vangide seast. Sellega võrreldes oli Iiri vangidel madalam vaimse elemendi näitaja (ehk kui palju omistatakse kuritegu enda psüühilisele seisukorrale) ning lisaks olid neil väiksemad süütunde ja suuremad välise omistamise (põhjuseid omistati endast väljaspool asuvale) skoorid. Ent põhiosas olid kaks tulemust siiski sarnased, võimaldades oletada, et eksisteerib suur ühtivus selles, millele erinevate kategooriate seaduserikkujad süüd oma tegude eest omistavad.
Guðjónsson ja Bownes oletasid, et Põhja-Iirimaa kurjategijate suurem situatsioonil põhinev omistamine võib olla 1960. aastatest alates toimunud konfliktide põhjustatud.
Autasud
Guðjónsson oli üks neist, kellele määrati 2011. aastal kuninganna Elizabeth II sünnipäeva puhul Briti impeeriumi ordu tiitel "Briti impeeriumi ordu komandör" (Commander of the Order of the British Empire, CBE). Professor Gísli Hannes Guðjónsson sai tiitli oma teenete eest kliinilise psühholoogia alal.
Hiina kalender
Hiina kalender on hiinlaste traditsiooniline kalender, mida kasutatakse ametliku Gregoriuse kalendri kõrval.
Hiina kalendril on hulk erinevaid versioone.
Aastate arvestamisel peab hiina kalender esimeseks aastaks enamasti aastat 2698 e.m.a., mis oli müütilise keisri Huangdi ehk Kollase keisri valitsemisaja algusaasta.
Vlachovo Březí
Vlachovo Březí (saksa keeles Wällisch Birken, Wällischbirken) on linn Tšehhis Lõuna-Tšehhi maakonnas Prachatice ringkonnas. Vlachovo Březí asub Prachaticest umbes 8 km põhjas ja České Budějovicest 39 km lääneloodes.
Vlachovo Březí asub merepinnast 525 meetri kõrgusel.
Vlachovo Březít on esmamainitud 1274. aastal. 1359. aastast on esimesed andmed kohaliku kiriku kohta. Vlachovo Březí sai alevi staatuse 1538. aastal ja linnaõigused 1868. aastal.
Vlachovo Březí vanalinn on alates 22. septembrist 1995 ajaloooline linnakaitseala.
Vlachovo Březís on sündinud tšehhi maletaja ja katoliku vaimulik Karel Traxler (1866–1936).
2019. aasta ujumise maailmameistrivõistlused
2019. aasta ujumise maailmameistrivõistlused olid 18. maailmameistrivõistlused ujumises. Võistlused toimusid Lõuna-Koreas Gwangjus 12.–28. juulil. Võisteldi seitsmel spordialal: avaveeujumine, kujundujumine, ujumine, veepall, rannaveepall, vettehüpped ja kaljuhüpped. Maailmameistrivõistlustel osales 192 riiki 2623 sportlasega.
Uno Roosvalt
Uno Roosvalt (sündinud 22. august 1941 Tallinnas) on eesti maalikunstnik.
2019. aasta ujumise maailmameistrivõistlused
Medalitabel
Korraldajariik
Uno Roosvalt
Elukäik
Uno Roosvalt õppis Pärnu Lydia Koidula nimelises 2. Keskkoolis. 1962 lõpetas Tartu Kunstikooli kunstipedagoogilise osakonna. 1963–1969 õppis Eesti NSV Riiklikus Kunstiinstituudis Lepo Mikko, Johannes Võerahansu ja Ilmar Kimmi käe all maali erialal.
Alates 1975. aastast Eesti Kunstnike Liidu liige. 1974–1976 Üleliidulise Kunstnike Liidu stipendiaat.
Looming
Näitustel alustas esinemist 1968. aastast. Läbi nelja aastakümne on Uno Roosvalti loomingu läbivaks meelismotiiviks olnud loodus, täpsemalt rannamaastikud. Viimased kümme aastat on Roosvalti suurimaks kiindumuseks tema enda sõnul põhjamaade kaljud ja mäed ning nende mitmekesine graafiline faktuur. Uno Roosvalti tuntakse ka kui kristlikku kunstnikku, tema maale on eksponeeritud suurematel ja väiksematel kiriklikel üritustel, ta on ka Märjamaa kiriku altarimaali autor.
Isiklikku
Uno Roosvalt on kirikuõpetaja, praost ja assessor Albert Roosvalti poeg. Abielus kunstnik Mari Roosvaltiga.
Püstkivirik
pisi|Püstkivirik Püstkivirik (Saxifraga adscendens) on kiviriku perekonda kivirikuliste sugukonda kuuluv õistaim.
Ta on Eestis arvatud I kaitsekategooriasse (2012).
Eestis on ta haruldane. Teda leidub paekividel, loodudel.
Šotha Rusthaveli
Šotha Rusthaveli (შოთა რუსთაველი; sündinud vahemikus 1160–1166, surnud 1216) oli Gruusia luuletaja, kes kirjutas Gruusia rahvuseepose "Kangelane tiigrinahas" (ვეფხისტყაოსანი). Rusthaveli ei ole mitte tema perekonnanimi, vaid epiteet, mis osutab luuletaja pärinemisele paigast, mille nimi oli Rusthavi.
Rusthaveli eluloost on teada väga vähe. Ta õppis Kreekas ja oli hiljem kuninganna Thamari (თამარი) varahoidja.
Rauno Sappinen
Rauno Sappinen (sündinud 23. jaanuaril 1996 Tallinnas) on Eesti jalgpallur (ründaja). Ta mängib Poola kõrgliiga klubis Mieleci Stal (laenul Gliwice Piastist).
Flora
Sappinen alustas jalgpalli mängimist oma kodulinnas Tallinnas Flora noortevõistkonnas. Ta tegi oma Meistriliiga debüüdi 2. märtsil 2013 mängus JK Tallinna Kalevi vastu. Sappinen valiti 2015. aastal Eesti aasta parim noormängija. Ta võitis oma esimese Meistriliiga tiitli 2015. aasta hooajal ja oma teise 2017. aasta hooajal. Sappinen oli Flora parim väravakütt kolmel hooajal järjest 2015 kuni 2017 ja jagas Meistriliiga parima väravaküti tiitlit 2017. aastal Albert Prosaga.
Koondisekarjäär
A-koondise debüüdi tegi Sappinen 11. novembril 2015 sõpruskohtumises Gruusia vastu. Samas mängus tegi oma debüüdi ka Nikita Baranov. Esimese värava lõi 19. novembril 2016 Saint Kitts ja Nevisele.
Klubi
''Uuendatud seisuga 3. märts 2021.''
Koondis
''Uuendatud seisuga 26. märts 2020''
Isiklikku
Rauno vanavanaisa ja vanavanaema on ingerisoomlased, vanaema on sündinud Soomes ja vanaisa Venemaal. Kuigi tema isa veel oskab soome keelt, ta ise enam mitte ning peab ennast täielikult eestlaseks.
Obrocz
Obrocz on küla Poolas Lublini vojevoodkonnas Zamośći maakonnas Zwierzynieci vallas. Obrocz asub Zwierzyniecist vahetult kagus, Zamośćist ligikaudu 21 km edelas ja Lublinist umbes 78 km lõunakagus.
Karma (agrolinnake)
Karma on agrolinnake Valgevenes Homieli oblasti Dobruši rajoonis, Karma külanõukogu halduskeskus. Asula asub Chorapući jõe kaldal, oblasti keskusest Homielist 45 ja rajooni keskusest Dobrušist 17 kilomeetri kaugusel.
Ajalugu
Asula kohta on esimesi teateid XVI sajandist, mil see oli Leedu suurvürstide valduses ja kuulus Minski vojevoodkonda ning selle Rečyca maakonda. Hiljem oli see Czartoryskite valduses. pisi|Karma aastal 1941
Seoses Poola jagamisega läks Karma aastal 1772 Venemaa koosseisu, kus hakkas kuuluma Mogiljovi kubermangu ja Belitsa maakonda, aastast 1852 Gomeli maakonda. Aastast 1775 läks see krahv Pjotr Rumjantsev-Zadunaiski valdusse, külas olid kõrts ja vesiveski. Aastal 1801 ehitati vana kirikuhoone asemele uus, aastal 1832 asendati ka see tellistest kirikuhoonega. Aastal 1834 läks küla Ivan Paskevitši valdusse. Aastal 1886 oli Karmas magasiait, aastal 1897 apteek, velskripunkt ja kõrts; lisaks tegutsesid külas kaks telliselöövi.
Aastal 1918 vallutasid küla Saksa väed. Aastal 1926 olid Karmas tarbijate kooperatiivi osakond, sidejaoskond ja kool. Samal aastal sai külast kohaliku külanõukogu keskus.
Aastal 1929 moodustati külas kolhoos.
Augustis 1941 ja septembris 1943 lasid karistussalklased maha 17 küla elanikku ning põletasid maha 640 maja. Lahingutes küla pärast hukkus 10 Nõukogude sõdurit. Sõjas hukkus 360 küla elanikku.
Aastail 1989 rajati külla kodud 69 Tšornobõli katastroofis saastunud tsoonist ümber asustatud pere tarbeks. 8.augustil 2000 avati külas klooster. 23. veebruaril 2010 sai Karma agrolinnakese staatuse.
Käbihein
Käbihein (Prunella) on huulõieliste sugukonda kuuluv rohttaimede perekond, kuhu kuulub eri andmetel 7–18 liiki.
Leviala ja kirjeldus
Käbiheinad on levinud peamiselt Euroopas, Aasias ja Põhja-Aafrikas. Osa liike on omased vaid ühele väikesele piirkonnale. Levinuim on harilik käbihein (Prunella vulgaris), mida leidub lisaks ka Põhja-Ameerikas. eElurikkuse portaali põhjal leidub Eestis kaks liiki – harilik käbihein (Prunella vulgaris) pärismaisena ja lisaks harva aiast metsistununa suureõieline käbihein (Prunella grandiflora) ning hübriidne webbi käbihein (Prunellus webbiana), mis WCSP andmebaasis hetkel liigina heaks kiidetud ei ole.
Käbiheinad on mitmeaastased roomavate või tõusvate vartega rohttaimed, mis paljunevad seemnetega ja vegetatiivsete juurduvate varte abil. Kasvavad nii muru sees, tühermaadel kui ka niitudel, kus katavad kiirelt maapinna.
Käbiheina õied paiknevad varre tipus ümarate kandelehtede kaenlais tihedas tähkjas õisikus, mis meenutab kuusekäbi. Sellest on tuletatud ka taime eestikeelne nimetus. Harilikku käbiheina on nimetatud ka põldhumalaks, kuna kuivanult meenutavad tema krõbedad viljad humala õisikut. Valged, roosad või lillad kroonlehed moodustavad huulja õie, mille ülahuul koosneb kahest ja alahuul kolmest kroonlehest. Alahuule keskmine kroonleht on teistest tunduvalt suurem. Ka tupplehed on kokku kasvanud kaheks osaks, mille ülemine osa on kolme tipuline ja alumine kahe tipuline. pisi|right|[[Suureõieline käbihein.]]
Liigid
WCSP andmebaasi alusel on käbiheina perekonnas 8 liiki, 5 hübriidset liiki ja 5 alamliiki. pisi|right|[[Prunella laciniata.]]
Hübriidid:
Rahvameditsiin
Nii Hiina kui ka Euroopa rahvameditsiinis on käbiheinu kasutatud erinevate hädade vastu. Põhiliselt on rakendust leidnud neli liiki – harilik käbihein, suureõieline käbihein, P. laciniata ja P. orientalis. Eestis on käbiheina kasutatud haavade, kurguvalu ja angiini ravimisel. Enne Teist Maailmasõda kasutati harilikku käbiheina verejooksude peatamiseks ja südamehaiguste vastu. Lääne meditsiinis on seda peamiselt kasutatud väliste väiksemate vigastuste, marrastuste ja põletuste ning suuhaavade raviks. Hiina meditsiinis on käbiheina põhiliselt kasutatud maksahaiguste vastu ning sapipõie ja maksa stimuleerimiseks.
Käbiheina kasutatakse ka tänapäeval taimseid komponente sisaldavates toidulisandites, millel on immuunsüsteemi toetav, antibakteriaalne ja põletikuvastane toime, samuti nahahoolduseks mõeldud kreemides. Käbiheinte keemilist sisaldust on üsna põhjalikult uuritud. Need sisaldavad mitmeid bioaktiivseid ühendeid nagu fenoolhapped (rosmariinhape, kofeiinhape), flavonoidid (rutiin, luteoliin) ja antotsüanidiinid (tsüanidiin, delfinidiin). Käbiheinal on leitud vähirakkude kasvu peatav ja potentsiaalselt ka levikut inhibeeriv toime. Põhilisel fenoolsel komponendil, rosmariinhappel on näidatud antioksüdantne, vähivastane, põletikuvastane, antibakteriaalne ja HIV-vastane toime.
Lisaks soovitatakse harilikku käbiheina lisada salatitesse ja muudesse toitudesse ning tee sisse, kuid lehti tuleb eelnevalt korralikult loputada, et vabaneda kibedat maitset tekitavatest tanniinidest.
Paemuuseum
thumb|Paemuuseum asub Porkuni linnuse väravatornis Paemuuseum (ka: Porkuni paemuuseum) asub Porkunis endise piiskopilinnuse säilinud väravatornis.
Läbi torni viie korruse on võimalik saada ülevaade Eesti rahvuskivist – paekivist. Ekspositsioon tutvustab paekivi tekkelugu, kivistisi, levikut ja kasutust. Seal on rikkalik kollektsioon paenäidiseid kogu Eestist. Torni tipus asub vaateplatvorm.
Porkuni Paemuuseumi haldajaks on Tapa vald. Alates 2020. aastast kuulub see Tapa Valla Kultuurikeskuse koosseisu.
Maksevõime kordaja
Maksevõime kordaja on ettevõtte finantsjuhtimises kasutatav maksevõime suhtarv. Maksevõime kordaja näitab ettevõtte suutlikkust korraga katta kõik lühiajalised võlgnevused lühiajalise varaga.
Maksevõimeliseks arvestatakse varad, mida saab kiiresti rahaks teisendada, säilitades raamatupidamisliku väärtuse. Et kõik võlgnevused samal ajal tasuda, peab ettevõtte maksevõime kordaja olema 1 või suurem. Maksevõime kordajat nimetatakse ka likviidsuskordajaks või happetestiks.
Äriline rakendus
Oluline on tähele panna, et kaupu ei arvestata maksevõime kordajas, küll aga lühiajalise võlgnevuse kattekordajas. Kordajate abil saab kontrollida ettevõtte elujõulisust, kuid see ei anna täielikku ülevaadet ettevõtte seisundist. Näiteks kui ettevõttel on suur hulk laekumata arveid, mille maksetähtaeg on pikk (näiteks 120 päeva), ning kohe tuleb tasuda olulisi ärikulusid ja lühikese tähtajaga arveid, siis maksevõime kordaja ei peegelda probleemi, kuid tegelikult saab ettevõttel kohe raha otsa. Vastupidi, kui ettevõtte klientide maksetähtajad on lühikesed ning tähtajad tarnijatele on pikad, siis võib maksevõime kordaja olla väga väike, samas ettevõte suurepärases seisus.
Happetest
Sageli kasutatakse maksevõime kordajat viitamaks raha kordajale.
Katrin Välbe
Katrin Välbe (aastani 1929 Jekaterina Poska; 18. oktoober (vkj) / 31. oktoober 1904 Võru – 5. juuli 1981 Tallinn) oli eesti näitleja.
Ta lõpetas 1922. aastal Tallinna Vene Gümnaasiumi. Aastatel 1922–1923 õppis ta Tartu Ülikoolis arstiteadust. Aastatel 1923–1924 õppis ta veel Jelizaveta Žihhareva näitestuudios ning lõpetas aastal 1930 Draamastuudio teatrikooli (Hilda Gleseri kursusel).
Ta töötas aastatel 1931–1944 Tallinna Töölisteatris. Aastatel 1945–1946 töötas ta Eesti NSV Riiklikus Noorsooteatris, 1946–1949 teatris Estonia, 1949–1951 ja 1952–1971 Tallinna Riiklikus Draamateatris. Aastatel 1951–1952 töötas ta Rakvere Teatri vene trupis.
Isiklikku
Tema isa oli advokaat Gabriel Poska. Lell Mihkel Poska (1860–1892) oli Harjumaa Rapla jaoskonna talurahvaasjade komissar, lell Jaan Poska (1866–1920) oli riigimees, lelled Nikolai Poska (1867–1915) ja Paul Poska (1871–1931) olid õigeusu preestrid.
Õiguskultuur
Õiguskultuur (ingl. legal culture) on riikliku ühisolemise alus. Riiklik õiguskord tekkis ajalooliselt linnriikide turumajanduslikus keskkonnas kohtupretsedentide kirjapanemise tavast ning see on tänapäeva riikide enesekehtestamise meetod. Õiguskorda loovate reeglite kirjapanek seob õiguse rahvaga, mille keeles seadused üles kirjutatakse. Ja see seob omakorda õiguse antud rahva füüsilise ja vaimse kultuuriga ning põhjustab erineva õiguskultuuriga territoriaalriikide fenomeni tekke. Füüsilise kultuuri all peetakse silmas looduslikust keskkonnast ning antud rahva ajaloolistest kogemustest tulenevat tavakultuuri ja rituaalset elukorraldust. Vaimset kultuuri kujundab antud rahva maailmanägemus või religioon ning ühelt põlvkonnalt teisele edasikanduvad inimestevahelised suhted ja sellest tulenevad emotsioonid, mida antud keeles kirjutatud sõnade kannavad.
Erinevate õiguskultuuride probleem
Kuna õigus on kirjutatud üles ühes keeles ja samad sõnad kannavad erinevates keeltes erinevaid tähendusi ning tekitavad erinevaid emotsioone ja meelepilte, siis on erinevate territoriaalriikide õiguskultuuride võrdlemine üks objekt, mida teadus laialdaselt uurib. Sama võib öelda sümbolite kohta, mida õiguskultuuris laialdaselt kasutatakse.
Õiguse allikas
Arhailise õiguse (nii suulise kui ka varase kirjaliku) tunnuseks on see, et nad kirjeldavad toimepandud ebaõigluse lahendamise viise ning neis puuduvad üldistused (abstraheeringud). See oli ja on iseloomulik nii rahvastele, kellel puudub kirjakeel või kelle kirjakeel alles loodi. Õiguskorra algseks eesmärgiks oli kogukonna sotsiaalse jätkusuutlikkuse kindlustamine s.t inimestevaheliste suhete taastaminine, mitte õige või vale käitumise kuulutamine. Paljudel Aafrika hõimudele on ka tänapäeval valitsev tava, et „õigus lähtub meestest“.
Õiguskorra kirjapanekul tekkis vajadus erinevaid õiguslikke pretsedente süstematiseerida, abstraheerida ja paigutada nad tekitatud kahju või sootsiumile tekitatud ohust lähtudes pingeritta. Kuna õiguskord pandi kirja valitsusvõimu teostavate isikute poolt, see lähtus valitseja huvidest ning see pidi kindlustama kogukonna püsimise ja jätkusuutlikkuse, siis oli see olemuslikult paternalistlik (isalik eesthooldus) ja nõudis inimestelt vastuvaidlematut alistumist sellele. Õigusteaduses ja õigusfilosoofias esindab seda positsiooni õiguspositivism.
Loomuõigus (lad. ius Naturale, lex Naturalis) on üldnimetus moraaliõpetusele ja sellest välja kasvanud õigusteooriale, mille järgi õigus on objektiivne ja ei sõltu antud territooriumil valitsevatest tavakultuurist ning seda mõjutavast religioonist. Loomuõigus tunnustab iga inimese õigust elule, eraomandile ja eneseteostuse vabadusele.
Islami religioonis (erinevalt teistest religioonidest) on õiguse allikaks Koraan ja sunna. Viimane on algselt suuliselt edasi antud ja hiljem hadith’idena kirja pandud pärimus prohvet Muhammadi tegudest ja ütlustest, mis on eeskujuks ja juhatuseks iga moslemi elus ning seetõttu ka õiguse (figh) allikaks.
Kohtumõistmine
Arhailistes ühiskondades mõistis õigust perekonna või hõimu vanim liige või hõimuvanemate (nn tarkade) kogu. Sellise valiku põhjuseks oli eeldus, et vanurid ei taotle (tõenäoliselt) isiklikke hüvesid ja neil on kõige suurem elukogemus, s.t nad saavad aru millised tagajärjed võivad toimepandud teost johtuda. pisi|Hammurapi koodeks Paljudes iidsetes hõimudes täitis õigusemõistja rolli inimene, kes oli vahendajaks vaimumaailma ja inimeste vahel. Seda traditsiooni jätkas islamiusuliste kogukonda, milles õigusemõistja rolli täidab kohalik vaimulik -  qādī ning nende poolt kehtestatud õiguskorda nimetatakse šariaadiks. Selline, pühakirjast lähtuv õiguskultuur raskendab või muudab koguni võimatuks ühtse, tsentraliseeritud riikliku halduskorralduse rajamise. Samuti põhjustab see vastuolusid islamiusuliste kogukondade ja tugeva õiguskorraga modernsete riikide ühiskondade vahel ning muudab võimatuks nende rahumeelse kooseksisteerimise samal territooriumil. Põhjus – ühel territooriumil saab kehtida vaid üks õiguskord.